24/04/2020 | Administración LocalMunicipal
Narón
Intervención
Publicación da resolución ING14I0F8 do 08/04/2020, relativa ás medidas extraordinarias en relación co Imposto sobre o Incremento de valor dos Terreos de Natureza Urbana (plusvalía) como consecuencia da declaración do Estado de Alarma.

Publicación da resolución ING14I0F8 do 08/04/2020, relativa ás medidas extraordinarias en relación co Imposto sobre o Incremento de valor dos Terreos de Natureza Urbana (plusvalía) como consecuencia da declaración do Estado de Alarma. “RESOLUCIÓN DE ALCALDÍA Lo go de ver o informe proposta do Xefe de Servizo de Intervención e Facenda (ING14I0F7), que transcrito literalmente dí: “ASUNTO: MEDIDAS EXTRAORDINARAS EN RELACIÓN CO IMPOSTO SOBRE O INCREMENTO DE VALOR DOS TERREOS DE NATUREZA URBANA (PLUSVALÍA) COMO CONSECUENCIA DA DECLARACIÓN DO ESTADO DE ALARMA. D. Pablo Freijomil Ojea Xefe do Servizo de Intervención e Facenda no exercicio das súas funcións, emite o seguinte informe proposta: Normativa de aplicación • Real Decreto 463/2020, de 14 de marzo, pola que se declara o estado de alarma para a xestión da crisis sanitaria ocasionada polo COVID-19. • Real Decreto Ley 8/2020, de medidas urxentes extraordinarias para facer frente ao impacto económico e social do COVID-19. • Lei 58/2003, do 17 de decembro, Xeral Tributaria. • RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. • Lei 7/1985, de 2 de abril, reguladora das Bases do Réxime Local. • Demais normativa concordante e de aplicación. INFORME: Con data 11 de marzo de 2020, a Organización Mundial da Saude (OMS) declarou o brote de SARS-COV-2 como pandemia, elevando a dita extrema categoría a situación actual dende a previa declaración de Emerxencia de Saude Pública de Importancia Internacional. Ante a rapidez na evolución dos feitos, por todos coñecidos, tanto a escala nacional como internacional, e para facer frente a esta situación grave e excepcional provocada polo coronavirus COVID-19, procedeuse polo Goberno da Nación á declaración do estado de alarma en todo o territorio nacional mediante o recente Real Decreto 463/2020, de 14 de marzo, publicado no BOE número 67, de 14 de marzo de 2020. A situación xerada polo coronavirus require a pronta reacción por parte de todas as Administracións Públicas, así como unha resposta conxunta e unha política coordinada de actuación para afrontar coas máximas garantías os efectos provocados polo brote deste virus, tendo en conta, principalmente, o risco que supón para a saude e o benestar da cidadanía. Neste contexto, mediante diversas resolucións foronse adoptando por este Concello distintas medidas organizativas e preventivas para facer frente a esta coiuntura. Con elo deuse unha primeira resposta de urxencia que permite, con carácter inmediato, entre outros aspectos, facer fronte ás necesidades de conciliación e minimizar os riscos de contaxio. Pero que duda cabe que a situación xerada polo coronavirus supón igualmente un forte impacto económico negativo en todos os ámbitos sectoriales, afectando a un gran número de persoas neste concello. Como apunta o recente Real Decreto-Ley 8/2020, de 17 de marzo, de medidas urxentes extraordinarias, publicado no BOE número 73, de 18 de marzo de 2020, a crisis sanitaria estase transmitindo á economía e á sociedade a unha velocidade inusitada, afectando tanto á actividade productiva como á demanda e ao benestar dos cidadáns. Por todo isto, neste Concello adoptáronse diversas medidas extraordinarias no ámbito de aplicación dos tributos e outros ingresos de dereito público cuxa xestión e recadación non está delegada na Deputación Provincial de A Coruña, sendo a prioridade principal minimizar o impacto fiscal, facilitando con elo que a normalidade se recupere tan pronto como a situación sanitaria mellore. Estas medidas extraordinarias de flexibilización fiscal pretenden axudar a paliar as consecuencias económicas da pandemia COVID-19, para responder ao impacto económico negativo que se está a producir. Debido ao gran volumen de liquidacións do IIVTNU, faise necesario tomar medidas específicas relacionadas coa xestión deste imposto, que veñen a complementar a Resolución da Alcaldía de 26/03/2020 de medidas extraordinarias en relación cos procedementos tributarios tramitados no concello. Por elo, a pesar de que mediante o artigo catro do Real Decreto 465/2020, de 17 de marzo, polo que se modifica o Real Decreto 463/2020, de 14 de marzo, polo que se declara el estado de alarma para a xestión da situación de crisis sanitaria ocasionada polo COVID-19, se exclúe a aplicación aos prazos tributarios da suspensión dos termos e a interrupción dos prazos regulada con carácter xeral na Disposición adicional terceira do citado Real Decreto, a D. A. 3ª.3, que sigue vixente e non afectada pola modificación operada polo RD 465/2020, establece que o órgano competente poderá acordar, mediante resolución motivada, as medidas de ordenación e instrucción estrictamente necesarias para evitar perxuizos graves nos dereitos e intereses do interesado no procedemento e sempre que éste manifeste a súa conformidade, ou cando o interesado manifeste a súa conformidade con que non se suspenda o prazo. Por todo o exposto, o funcionario que suscriben, elevan á Alcaldía a seguinte proposta de acordo: Único.- Suspender o prazo para a presentación de declaración do Imposto sobre o Incremento de Valor de Terreos de Natureza Urbana (Plusvalía) mentrés esté en vigor o estado de alarma e as súas prórrogas, de conformidade coa D. A. 3ª.3 do RD 463/2020 e para evitar perxuizos graves nos dereitos e intereses dos cidadáns. Os prazos para presentación das restantes declaracións así como as autoliquidacións tributarias non se ven afectados pola suspensión de prazos.” Esta Alcaldía, en uso das facultades atribuidas pola lexislación vixente, resolve aprobar a proposta transcrita nos seus propios termos.” O que se publica para xeral coñecemento Narón, 17 de abril de 2020 A Alcaldesa- Presidenta Marián Ferreiro Díaz